Ballens

Ballens estas komunumo en la Distrikto Morges en Kantono Vaŭdo, Svislando. Ĝi havis 469 loĝantojn je la 31-a de decembro 2012.

 Geografio 
La komunumo Froideville situas sur alta tavolo sude de la Ĵurasa Montaro en distanco de proksimume 11 kilometroj nordokcidente de la distriktĉefurbo Morges, 22 kilometrojn okcidente de la kantonĉefurbo Laŭzano, kaj 42 kilometrojn nordoriente de Ĝenevo. La riveroj Veyron (alfluanto de Venoge) kaj Boiron (kiu tie fontas) trafluas la komunumon. La komunumo konsistas el la vilaĝoj Ballens kaj Froideville.Fonto: Reta mapo 1:20000 de Swisstopo 

La teritorio de la komunumo etendiĝas sur areo de 8,48 km², de kiuj 29,1% estas kovritaj de arbaro, 64,0% servas por agrikulturo kaj 5,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Froideville limas en nordo al Mollens, en oriento al Apples, en sudo al Yens, en sudokcidento al Bière kaj en okcidento al Berolle.

 Trafiko 
Tra la komunumo Ballens pasas la kantona ĉefvojo n-ro 128 de Bière al Morges. La plej proksima alveturejo al la svisa aŭtovojo A1 situas en distanco de proksimume 10 kilometroj sudoriente de la komunumo apud Morges. Pere de la mallarĝspura trama fervojo de Morges tra Apples al Bière la komunumo estas konektita al la publika transportreto.

 Historio 
La unua dokumenta mencio de Ballens datiĝas el la jaro 1139 kiel Barlens. Dum mezepoko Ballens apartenis al la malgranda Senjorejo Froideville, kion konfirmis post jarcentaj disputoj en la jaro 1437 Senjoro Rikardo de Colombier. La senjorecon pri Ballens dividis inter si la Baronoj de Aubonne kaj la Abatejo Romainmôtier. Ek de 1701 Ballens apartenis al la berna Voktejo Aubonne. Post la Helveta Revolucio de 1798 Ballens estis atribuita al la Distrikto Aubonne. Kun efiko de la 1-a de januaro 2008 la komunumo surbaze de la administra reformo de 2006 estis atribuita al la grandigita Distrikto Morges.Fonto: Frédéric Besson: Ballens en Historia Leksikono de Svislando (2009-09-08)

 Notoj kaj referencoj 


 Vidu ankaŭ 
 Ballens (stacidomo)
 Ballens-Froideville (stacidomo)

 Eksteraj ligiloj 

 Oficiala retejo de la komunumo de Ballens